[{"text_idx": "#000000", "text": "Fama rusia aspektigisto Artemij Lebedev en sia VivJ\u0302urnala blogo lanc\u0302is konkuradon pri s\u0302ang\u0302o de la fama pentraj\u0302o fare de V. A. Serov \u00abPetantoj c\u0302e Lenin\u00bb (1950). La 22-an de aprilo estas ja la naskig\u0302tago de Lenin."}, {"text_idx": "#000001", "text": "La originala bildo estas jena. G\u0302in konas preskau\u0306 c\u0302iuj eks-sovetianoj, c\u0302ar g\u0302i estis en mezlernejaj lernolibroj kaj pluraj aliaj fontoj:"}, {"text_idx": "#000002", "text": "Multaj partoprenantoj de la malserioza konkurado ne detenis sin de rekta mokado pri la pentraj\u0302o kaj c\u0302iuj en g\u0302i desegnitoj (kio ankau\u0306 vokis indignon de aliaj blogantoj kaj ondigis blogosferon). Tamen kelkaj \u00abrepentroj\u00bb estas kaj spritaj kaj sufic\u0302e taktaj rilate la originalon. Ekzemple la bildo fare de VivJ\u0302urnala uzanto axsm atribuas al la petantoj plendon al Lenin: \u00abVladimir Iljic\u0302, kapitalistoj tute frenezig\u0302is, pendigis multe da reklamo en VivJ\u0302urnalo\u00bb. La rusa teksto uzas blasfemaj\u0302on kun la interna formo \u00abkacig\u0302i\u00bb, kie mi tradukis \u00abfrenezig\u0302is\u00bb."}, {"text_idx": "#000004", "text": "La esenco de la populara inter ruslingvaj blogantoj g\u0302enro de \u00abj\u0302aba\u00bb (\u00abrano\u00bb en la rusa) estas ridindigo de iu bildo (foto au\u0306 pentraj\u0302o) per aldono de, foje tre simpla au\u0306 ec\u0302 primitiva, frazo au\u0306 detalo."}, {"text_idx": "#000005", "text": "Jen ankorau\u0306 unu interesa \u00abrano\u00bb el la pentraj\u0302o de Serov: fakte nenio estas s\u0302ang\u0302ita, sed la bildo reaperas en tute nova kunteksto, kiel video c\u0302e YouTube."}, {"text_idx": "#000006", "text": "La tutan proponitaron kaj la diskuton pri g\u0302i eblas vidi en la blogo de Lebedev (la tuto jam okupas nau\u0306 pag\u0302ojn)."}, {"text_idx": "#000009", "text": "Fragmento de usona filmo kun famegaj aktoroj en la c\u0302efaj roloj, sone tradukita en la rusan. En la komenco studia profesiulo..."}, {"text_idx": "#000011", "text": "\u2022 Kelkaj vortoj en la lingvo de Mas\u0302a"}]